CELEX: C2006/036/09
Language: sk
Date: 2006-02-11 00:00:00
Title: Rozsudok Súdneho dvora (veľká komora) z  13. decembra 2005  vo veci C-446/03 [návrh na začatie prejudiciálneho konania podaný High Court of Justice (England & Wales), Chancery Division]: Marks & Spencer plc proti David Halsey (Her Majesty's Inspector of Taxes) (Články 43 ES a 48 ES — Daň zo spoločností — Skupiny spoločností — Daňová úľava — Zisky materských spoločností — Odpočet strát, ktoré utrpela dcérska spoločnosť-rezident — Povolenie — Odpočet strát, ktoré v inom členskom štáte utrpela dcérska spoločnosť-nerezident — Vylúčenie)

11.2.2006   
            
            
               SK
            
            
               Úradný vestník Európskej únie
            
            
               C 36/5
            
         
      ROZSUDOK SÚDNEHO DVORA
   
   (veľká komora)
   z 13. decembra 2005
   vo veci C-446/03 [návrh na začatie prejudiciálneho konania podaný High Court of Justice (England & Wales), Chancery Division]: Marks & Spencer plc proti David Halsey (Her Majesty's Inspector of Taxes) (1)
   
   (Články 43 ES a 48 ES - Daň zo spoločností - Skupiny spoločností - Daňová úľava - Zisky materských spoločností - Odpočet strát, ktoré utrpela dcérska spoločnosť-rezident - Povolenie - Odpočet strát, ktoré v inom členskom štáte utrpela dcérska spoločnosť-nerezident - Vylúčenie)
   (2006/C 36/09)
   Jazyk konania: angličtina
   Vo veci C-446/03, ktorej predmetom je návrh na začatie prejudiciálneho konania podľa článku 234 ES, podaný rozhodnutím High Court of Justice (England & Wales), Chancery Division (Spojené kráľovstvo), zo 16. júla 2003 a doručený Súdnemu dvoru 22. októbra 2003, ktorý súvisí s konaním: Marks & Spencer plc proti David Halsey (Her Majesty's Inspector of Taxes), Súdny dvor (veľká komora), v zložení: predseda V. Skouris, predsedovia komôr P. Jann, C. W. A. Timmermans a A. Rosas, sudcovia C. Gulmann (spravodajca), A. La Pergola, J.-P. Puissochet, R. Schintgen, N. Colneric, J. Klučka, U. Lõhmus, E. Levits a A. Ó Caoimh, generálny advokát: M. Poiares Maduro, tajomník: K. Sztranc, referentka, vyhlásil 13. decembra 2005 rozsudok, ktorého výrok znie:
   Články 43 ES a 48 ES za súčasného stavu práva Spoločenstva nebránia právnym predpisom členského štátu, ktoré všeobecným spôsobom vylučujú možnosť materskej spoločnosti – rezidenta odpočítať zo svojho zdaniteľného zisku straty, ktoré v inom členskom štáte utrpela dcérska spoločnosť usadená na území tohto iného štátu, hoci túto možnosť poskytujú vo vzťahu k stratám, ktoré utrpela dcérska spoločnosť – rezident. Je však v rozpore s článkami 43 ES a 48 ES, ak sa takáto možnosť vylúči vo vzťahu k materskej spoločnosti – rezidentovi v situácii, keď na jednej strane dcérska spoločnosť – nerezident vyčerpala možnosti zohľadnenia strát existujúce v členskom štáte, ktorého je rezidentom, za zdaňovacie obdobie, vo vzťahu ku ktorému bola podaná žiadosť o daňovú úľavu, ako aj za predchádzajúce zdaňovacie obdobia, a na druhej strane neexistujú možnosti, aby sa tieto straty mohli zohľadniť v členskom štáte, ktorého je rezidentom, v budúcich zdaňovacích obdobiach, a to ani tak, že by si ich zohľadnila sama, ani treťou osobou najmä v prípade postúpenia dcérskej spoločnosti tejto tretej osobe.
   
      (1)  Ú. v. EÚ C 304, 13.12.2003.